Servizz Nazzjonali tat-Trasfużjoni tad-Demm .td_uid_2_6198ce6659dfe_rand.td-a-rec-img{text-align:left}.td_uid_2_6198ce6659dfe_rand.td-a-rec-img img{margin:0 auto 0 0} Is-Servizz Nazzjonali tat-Trasfużjoni tad-Demm appella lill-pubbliku biex jagħti d-demm wara li rċeviet talba mill-Isptar Mater Dei għal 81 borża demm O-positive. Is-Servizz kiteb fuq il-paġna uffiċjali tagħha fuq Facebook li, b'reazzjoni għall-inċident tal-Ġimgħa fejn raġel li kien qed jikkontempla biex itemm ħajtu fil-Belt Valletta kien inkoraġġut biex jagħmel dan minn xi persuni fil-viċin, il-Maltin għandhom juru l-qalb ġeneruża tagħhom u juru li veru jħaddnu l-valuri tal-empatija u tas-solidarjetà. Aqra aktar: "Xeni surreali"; appell għal strateġija nazzjonali kontra s-suwiċidju "Illum Iċ-Ċentru tal-Għoti tad-Demm ta' G'Manġa disponibbli għalikom mit-8:00am sas-1:00pm," kkonferma s-Servizz. Qabel ma tmur tagħti d-demm: dawk li ser jersqu biex jagħtu d-demm iridu jippreżentaw il-karta tal-identità, jew il-liċenzja tas-sewqan inkella passaport Malti; dawk li għamlu s-swab test, sew jekk ta' rutina, sew jekk minħabba safar, huma mitluba biex jistennew sal-waqt li joħroġ riżultat negattiv tal-COVID-19; bħala linja gwida ġenerali, min jieħu t-tilqima booster tal-COVID-19 jew it-tilqima tal-influenza staġjonali għandu jħalli 7 ijiem qabel jersaq biex jagħti d-demm. F'każ li fl-ewwel 48 siegħa wara t-tilqima wieħed ma jkollux deni jew sintomi t'mard, dan jista' jitħalla jagħti qabel skont id-diskrezzjoni tat-tobba tas-Servizz. .td_uid_3_6198ce665a4ca_rand.td-a-rec-img{text-align:left}.td_uid_3_6198ce665a4ca_rand.td-a-rec-img img{margin:0 auto 0 0}